जैसलमेर. जिले भर में शिक्षक दिवस के मौके पर विविध कार्यक्रमों का आयोजन हुआ। इस दौरान शिक्षकों का सम्मान भी हुआ। लॉयन्स क्लब की ओर से शहीद सागरमल गोपा राजकीय उच्च माध्यमिक विद्यालय में शिक्षक सम्मान समारोह का आयोजन हुआ। कार्यक्रम को संबोधित करते हुए जिला कलक्टर ओम कसेरा ने कहा कि व्यक्ति के जीवन के विकास में गुरू की अहम भूमिका रहती है। गुरु की सीख और सद्भावना का बड़ा महत्व है। इस दौरान 22 शिक्षक-शिक्षिकाओं का सम्मान किया गया। कार्यक्रम की अध्यक्षता करते हुए पूर्व उप निदेशक (शिक्षा विभाग) एवं शिक्षाविद् बालकृष्ण जोशी ने कहा कि गुरु के बिना ज्ञान मुश्किल है। व्यक्ति के सम्पूर्ण जीवनकाल में गुरू की किसी न किसी रूप में भूमिका अवश्य रहती है। लॉयन्स क्लब जैसलमेर के सचिव चन्द्रशेखर पुरोहित ने लॉयन्स क्लब की ओर से आयोजित की जाने वाली गतिविधियों के बारे में जानकारी दी। क्लब के पूर्व अध्यक्ष एमएल टावरी ने स्वागत किया। क्लब के रीजन चेयन पर्सन अर्जुनदास चाण्डक व लॉयन्स क्लब के अध्यक्ष मनवन्त गहलोत ने विचार व्यक्त किए। इस मौके पर नवल किशोर गोयल, प्रमोद व्यास, सुनील बोहरा, सुजानाराम, घनश्याम गोस्वामी, बीरमाराम सुथार, नरेन्द्र वासु, भैराराम लीलड़, नरेश केवलिया, डॉ. विमल कौर, विजयलता व्यास, कपिला भाटिया, ममता शारदा, कौशल्या व्यास, मालती व्यास, कानसिंह तंवर, श्याम ंकंवर, विनोद कुमार बिस्सा, रेखा थानवी, शोभा हर्ष, सुरेन्द्रसिंह पंवार, मीना भाटी आदि का सम्मान किया गया। इसी तरह स्थानीय कमला नेहरू विद्यालय में शिक्षक दिवस समारोहपूर्वक मनाया गया। राजकीय उच्च प्राथमिक विद्यालय की प्रधानाध्यापिका मीना महेचा के मुख्य आतिथ्य में आयोजित समारोह की अध्यक्षता पुष्पा शर्मा व प्रधानाध्यापक वासुदेव ने की। इसी तरह मोंटेसरी बाल निकेतन उच्च माध्यमिक विद्यालय प्रांगण में आयोजित कार्यक्रम की अध्यक्षता विद्यालय के प्रधानाचार्य सुरेश कुमार कल्ला ने की। कार्यक्रम में मुख्य अतिथि सहमंत्री नाथूसिंह तंवर थे। इस दौरान कक्षा 12 के छात्र-छात्राएं, जिन्होंने शिक्षकों का दायित्व निभाया, उन्होंने शिक्षकों का सम्मान किया गया। छात्रा तृप्ति ओझा, विशाखा व करीना भाटी ने विचार व्यक्त किए।प्रार्थना स्थल के कार्यक्रम के समापन होने के बाद शिक्षक बने छात्र शिक्षकों की ओर से विद्यालय में षिक्षण कार्य करवाया गया। कक्षा 12 सी की छात्रा सिमरन ने प्रधानाचार्य की भूमिका का निर्वहन किया। इसी प्रकार बाल विकास मंडल की द्वारा संचालित माणिक्यलाल वर्मा उप्रावि में सातवीं व आठवीं के विद्यार्थियों ने विद्यालय में शिक्षण कार्य करवाया। संस्था के मंत्री राजूराम प्रजापत ने शिक्षक दिवस का महत्व बताया। सहमंत्री रामचन्द्र पुरोहित ने छात्रों को पुरस्कृत किया। संस्था प्रधान ऋषि कुमार गोपा ने आभार जताया। अलका शर्मा, कामिनी भाटिया, जगदीश गिरी, रेखा, ममता बिस्सा ने सहयोग किया। संचालन रीता व्यास व राजेश्वरी व्यास ने किया। इसी प्रकार नेहरू बाल मंदिर उप्रावि में निरीक्षण दल प्रभारी अंजीता जैन व नीतू पीलीवाल के मार्गदर्शन में श्रेष्ठ अध्यापन कार्य करवाने वाले विद्यार्थियों का चयन किया गया। प्रधानाध्यापक मोहनसिंह भाटी ने विद्यार्थियों को पुरस्कृत किया। राजकीय उच्च माध्यमिक विद्यालय कोटड़ी के सभी शिक्षकों को सम्मानित किया गया। सुजलॉन फाउण्डेशन के किशनलाल जाखड ने कहा कि शिक्षक वह दीपक है जो खुद जलकर दूसरों को प्रकाशित करता है। सिकोईडिकॉन संस्था के रामगोपाल बेनीवाल ने विचार व्यक्त किए। संस्थाप्रधान मुल्तानाराम तथा व्याख्याता तनेसिंह ने विचार व्यक्त किए व आभार जताया। मंच संचालन व्याख्याता गिरधारी राम ने किया। इसी तरह रामदेव शिक्षक प्रशिक्षण महाविद्यालय में शिक्षक दिवस मनाया गया। प्राचार्य जयप्रकाश आचार्य ने बताया कि शिक्षक दिवस पर आयोजित भाषण प्रतियोगिता में क्रमश: प्रथम, द्वितीय व तृतीय दामिनी जंगा, अनामिका जोशी और दिनेश कुमार रहे। स्वरचित कविता में अनिता प्रथम शिवानी व्यास व अमिता सेन ने द्वितीय व राजेन्द्र सुथार ने तृतीय स्थान प्राप्त किया। कार्यक्रम का शुभारम्भ प्राचार्य जयप्रकाश आचार्य व प्राध्यापक हरिकिशन गहलोत ने किया। गुंजन कल्ला, चन्द्रिका राठौड़, अरविन्द, फूलकंवर ने भी विचार व्यक्त किए। कार्यक्रम के अंत में विभिन्न प्रतियोगिताओं के विजेताओं को महाविद्यालय की ओर पुरस्कार दिए गए। कार्यक्रम का संचालन प्रथम वर्ष की छात्रा अनामिका जोशी ने किया। इसी तरह केन्द्रीय विद्यालय (वायु सेना स्थल) में प्राचार्या समरीन कादरी ने डॉ. सर्वपल्ली राधाकृष्णन के जीवन पर प्रकाश डाला तथा विद्यार्थियों को उनेक जीवन को अनुसरण करने की नसीहत दी। उन्होने कहा कि शिक्षक समाज में दीपक की तरह होता है तथा राष्ट्र निर्माता होता है। जिले के राउप्रावि मेगवालवास विद्यालय में शिक्षक दिवस मनाया गया। संजीवनी के शाखा प्रमुख रामसिंह ने विचार व्यक्त किए।